laion/Wikipedia-Exotic huggingface dataset:
בצורת (שיר)

"בצורת" הוא דואט ישראלי, שהוציאו הזמר-יוצר הישראלי אביב גפן יחד עם הזמר-יוצר החסידי אברהם פריד בשנת 2020. מילות השיר נכתבו על ידי גפן, שהלחין ועיבד את השיר. השיר יצא כמחאה על הפצת השנאה בין דתיים וחילוניים בציבור ובתקשורת, וזכה לסיקור תקשורתי רב, חיובי ושלילי, והגיע למיליון צפיות ביוטיוב תוך חודש מיציאתו. שבוע לאחר יציאתו, נכנס השיר לפלייליסט של גלגלצ, לראשונה מזה 40 שנות קריירה מוזיקלית של פריד. השיר זכה לתגובות טובות רבות אך גם לביקורות רבות, כלפי פריד עקב שיתוף הפעולה עם זמר שנודע בעבר בדעותיו נגד הציבור הדתי והחרדי, ועל גפן עקב כך שלא עמד בעקרונותיו כנגד הציבור. פריד טען שידע על הסיכון בדואט כזה אך היה מוכן לקחת את הסיכון וגפן טען שבסביבתו קיבלו את הדואט באהדה. מידע על הסינגל "בצורת" באתר מיוזיק בריינז בצורת, בביצוע אביב גפן ואברהם פריד, סרטון באתר יוטיוב "בצורת": אביב גפן ואברהם פריד בדואט יוצא דופן. צפו, באתר "סרוגים", 20 בדצמבר 2020 חנני בלייך, זוג משמיים: החיבור המפתיע בין אביב גפן לאברהם פריד, באתר ישראל היום, 3 ביוני 2021 לדף השיר באתר הספרייה הלאומית אביב גפן ואברהם פריד משוחחים על הדואט 'בצורת' למה מחק מנחם טוקר ציוץ על אברהם פריד ואביב גפן? אביב גפן, ‏חיסון לנפש: אביב גפן על שיתוף הפעולה עם אברהם פריד בעקבות הקורונה, באתר ‏מאקו‏, 20 בדצמבר 2020 לינוי משעלי, ‏שוברים את ה'בצורת': הדואט של אביב גפן ואברהם פריד זוכה להישג מרגש, באתר "סרוגים", 5 בינואר 2021 הדואט של אברהם פריד עם אביב גפן: "צ'ולנט עם מקופלת" "החלום הכי גדול שלי - להרגיש שיש אלוהים"
ולו-ווחה

ולו-ווחה (ביוונית: Βέλο-Βόχα) היא רשות מוניציפלית ביחידה האזורית קורינתיה, פלופונסוס, יוון. בירת העירייה נמצאת בזבגולאטיו. שטחה של העירייה הוא 164.847 קמ"ר. העירייה ולו-ווחה הוקמה ברפורמת השלטון המקומי בשנת 2011 במיזוג שתי הרשויות לשעבר, והפכה ליחידה עירוניות: וולו ווחה הטמפרטורה הממוצעת היא 17 מעלות צלזיוס. החודש הכי חם הוא יולי (30 מעלות צלזיוס), והחודש הקר ביותר הוא ינואר (7 מעלות צלזיוס). כמות המשקעים הממוצעת היא 791 מילימטרים בשנה. חודש דצמבר הוא החודש שיש בו הכי הרבה גשם (167 מ"מ גשם), וחודש יולי הוא החודש שיש בו הכי פחות גשם (7 מ"מ גשם). אתר האינטרנט הרשמי של ולו-ווחה (ביוונית) "Population & housing census 2001 (incl. area and average elevation)" (PDF) (ביוונית). National Statistical Service of Greece. "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא גאוגרפיה של יוון. אתם מוזמנים לתרום לוויקיפדיה ולהרחיב אותו.
כלבת (סרט, 2023)

כלבת (ברוסית: Бешенство) הוא מותחן עלילתי רוסי, בבימויו של דמיטרי דיאצ'נקו ובכיכובו של אלכסיי סרבריאקוב. הקרנת הבכורה נערכה בפברואר 2023. הדמות הראשית של הסרט היא אדם שמביא את בנו המכור לסמים לבית ציד בטייגה כדי להחזיק אותו שם בזמן הסגר במדינה. ממש ברגע זה מתחילה מגפת כלבת אצל חיות הבר. סרגיי בורונוב אלכסיי סרבריאקוב וסבולוד וולודין יבגני טקצ'וק גאורגי דרונוב הצילומים החלו בינואר 2021 באלטאי. המפיקים היו אלכסיי קזאקוב, איליה סטיוארט, פאבל בוריה ומוראד אוסמן, בבימויו של דמיטרי דיאצ'נקו, הידוע בטרילוגיית הסרטים שלו "הבוגאטיר האחרון". "כלבת", במסד הנתונים הקולנועיים IMDb (באנגלית) "כלבת", במסד הנתונים הקולנועיים KinoPoisk (ברוסית) Режиссер «Последнего богатыря» приступил к съемкам нового фильма
מסדר השמש של פרו

מסדר השמש של פרו (בספרדית: Orden El Sol del Perú) לשעבר "מסדר השמש" (Orden del Sol) הוא הפרס הגבוה ביותר המוענק על ידי מדינת פרו בעבור הצטיינות אזרחית וצבאית. הפרס הוא הפרס האזרחי העתיק ביותר ביבשת העל של אמריקה, ונקבע לראשונה בשנת 1821. המסדר הוקם במקור ב-8 באוקטובר 1821 על ידי הגנרל חוסה דה סן מרטין עם הגיעו ללימה, כדי להכיר באלה שהצטיינו במערכה נגד המלוכה הספרדית. שלושת שיעורי הדרגות למסדר היו, לפי סדר עדיפות יורד: מייסדים (fundadores), מצטיינים (beneméritos) ועמיתים (asociados). הענקת העיטור הופסקה ארבע שנים מאוחר יותר, לאחר שרבים שקיבלו את העיטור החלו להשתמש בפרס כתואר אצולה, בדומה לתארים הקודמים של קסטיליה שהעניקה הממשלה הקולוניאלית. הקונגרס הוציא חוק לביטול מסדר השמש ב-9 במאי 1825. בשנת 1921 הוקם המסדר מחדש לציון מאה שנה לעצמאות פרו. קולר גדול (Gran Collar) צלב גדול (Gran Cruz) קצין גדול (Gran Oficial) מפקד (Comendador) קצין (Oficial) אביר (Caballero) מדיה וקבצים בנושא מסדר השמש של פרו בוויקישיתוף
ווחה

ווחה (ביוונית: Βόχα) היא רשות מוניציפלית לשעבר בקורינתיה, פלופונסוס, יוון. מאז רפורמת השלטון המקומי בשנת 2011 היא חלק מהעירייה ולו-ווחה. שטחה של היחידה העירונית הוא 87.895 קמ"ר. אוכלוסיית העיירה מנתה 10,966 תושבים בשנת 2011. מקום מושבה של העירייה היה בזבגולאטיו. אתר האינטרנט הרשמי של ווחה (ביוונית) "Population & housing census 2001 (incl. area and average elevation)" (PDF) (ביוונית). National Statistical Service of Greece. ערך זה הוא קצרמר בנושא גאוגרפיה של יוון. אתם מוזמנים לתרום לוויקיפדיה ולהרחיב אותו.
לוקאס שפנדלהופר

לוקאס שפנדלהופר (בגרמנית: Lukas Spendlhofer; נולד ב־2 ביוני 1993) הוא כדורגלן אוסטרי המשחק בעמדת הבלם בל.ק.ס. ניצ'יצ'ה. שפנדלהופר החל את הקריירה שלו במחלקת הנוער של אינטר מילאנו. ב-12 במאי 2013 הוא ערך את הופעת הבכורה שלו בקבוצה הבוגרת, בתיקו 0-0 נגד גנואה ששוחק במסגרת המחזור האחרון של העונה. בקיץ 2013 הושאל לווארזה מהסרייה ב', בה רשם רק שלוש הופעות במסגרת הליגה. בקיץ 2014 חתם בשטורם גראץ מליגת העל האוסטרית. ב-20 בספטמבר הבקיע את שער הבכורה שלו בקריירה, בניצחון 0–1 נגד רייד. את העונה סיים עם 31 הופעות וכבש שני שערים ובסיומה חתם על חוזה בקבוצה. בקיץ 2020 חזר לסרייה ב' וחתם באסקולי. ב-8 בפברואר 2021 הושאל לבני סכנין מליגת העל. ב-3 ביוני 2022 חתם במכבי בני ריינה. ב-24 באוגוסט 2023 חתם בל.ק.ס. ניצ'יצ'ה מליגת המשנה בפולין. מדיה וקבצים בנושא לוקאס שפנדלהופר בוויקישיתוף לוקאס שפנדלהופר, באתר Transfermarkt לוקאס שפנדלהופר, באתר Soccerway לוקאס שפנדלהופר, באתר WorldFootball.net לוקאס שפנדלהופר, באתר FootballDatabase.eu ליאב נחמני, בני סכנין: הבלם לוקאס שפנדלהופר חתם, באתר ישראל היום, 8 בפברואר 2021 ליאב נחמני, הבלם לוקאס שפנדלהופר חתם במכבי בני ריינה, באתר ישראל היום, 3 ביוני 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוקאס שפנדלהופר".
מסדר תיבת הזהב

מסדר תיבת הזהב (בהולנדית: Orde van de Gouden Ark) הוא תואר בגין הצטיינות שנקבע ב-1971 על ידי ברנהרד, נסיך ליפה-ביסטרפלד, בעלה של יוליאנה, מלכת הולנד. הוא מוענק לאנשים על תרומות משמעותיות לשימור הטבע. אף שאינו מוענק על ידי ממשלת הולנד, הוא נחשב על ידי הממשלה כמסדר אבירות מוכר. מאז הקמתו זכו בפרס מעל 300 איש. מאז מותו של הנסיך ברנהרד, עתיד המסדר אינו בטוח. במסדר יש שלוש דרגות: מפקד (Commandeur) קצין (Officier) אביר (Ridder) מדיה וקבצים בנושא מסדר תיבת הזהב בוויקישיתוף
זבגולאטיו

זבגולאטיו (ביוונית: Ζευγολατιό) היא עיירה בשטח המוניצפלי של ולו-ווחה, קורינתיה, יוון. ממוקמת 82 ק"מ מערבית לאתונה. בשנת 2011 מנתה העיירה 4,697 תושבים. זהו מקום מושבה של העירייה. ערך זה הוא קצרמר בנושא גאוגרפיה של יוון. אתם מוזמנים לתרום לוויקיפדיה ולהרחיב אותו.
מכ"ם עננים

מכ"ם עננים הוא מכ"ם אשר מסייע לחיזוי מזג האוויר בטווח הקצר בכך שהוא מזהה עננים. מכ"ם עננים משדר גל אלקטרומגנטי בתחום תדר KA הגבוה מזה המקובל במכמים אחרים המיועדים לאיתור כלי טיס, כלי שיט או עצמים אחרים וזאת לנוכח ההחזר הנמוך מהעננים בתחומי התדר המקובלים. תדר השידור של מכ"ם עננים הוא בדרך כלל 35 גיגה-הרץ ועל פי עוצמת ההחזר ונתוני האזימוט מחושבת מפת עננים שבה גם נתוני פוטנציאל הורדת גשם מהענן. מדיה וקבצים בנושא מכ"ם עננים בוויקישיתוף ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
קרחון מרסטון

קרחון מרסטון או קרחון מארסטון (באנגלית: Marston Glacier) הוא קרחון באזור חוף סקוט של ארץ ויקטוריה, שבאנטארקטיקה. הקרחון מנקז את הר מרסטון ואת פסגת דאבלפינגר; הקרחון זורם לכיוון מזרח. הקרחון נשפך אל נמל גרניט, בין ראש דרייקאנטר ומישור קאר. מחלקת הסקר הניו זילנדית (New Zealand Northern Survey Party) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958, טיפסה על פני קרחון זה בדרכה להר מרסטון, ב-18 באוקטובר 1957. שמו של הקרחון ניתן לו על ידי משלחת הסקר הניו זילנדי. הקרחון נקרא על שום קרבתו להר מרסטון. הר מרסטון מופה לראשונה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907 – 1909. שמו של הר מרסטון ניתן לו על ידי משלחת נמרוד; ההר נקרא על שמו של ג'ורג' אי. מרסטון (George E. Marston), שהיה אמן המשלחת. קרחון מרסטון באתר הסקר הגאולוגי של ארצות הברית קרחון מרסטון באתר הגאזט האנטארקטי של ממשלת ניו זילנד קרחון מרסטון באתר הגאזט האנטארקטי של ממשלת אוסטרליה קרחון מרסטון באתר הגאזט האנטארקטי המשווה SCAR של ממשלת אוסטרליה קרחון מרסטון באתר marineregions מחשבון מרחקים - המרחק מקרחון מרסטון לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר הכיוון הוא מזרח-צפון-מזרח. מידע היסטורי מידע היסטורי על הר מרסטון
רד ולווט

רד ולווט (באנגלית: Red Velvet; בהנגול: 레드 벨벳) היא להקת בנות דרום קוריאנית שהוקמה ומנוהלת על ידי SM אנטרטיינמנט. הלהקה הוכרזה רשמית ב-1 באוגוסט 2014 כאשר פורסם הסינגל הדיגיטלי Happiness. בלהקה חברות חמש בנות; איירין, סולגי, וונדי, ג'וי וירי, שהצטרפה ללהקה במרץ 2015, לאחר פרסום המיני-אלבום הראשון שלהן, Ice Cream Cake. מבחינה מוזיקלית, הפעילות של רד ולווט משקפת את שם הלהקה שלהם: הצד האדום ("Red") שלהן מסמל בעיקר את שירי הפופ, האלקטרוני, הפאנק וההיפ הופ, ואילו צד הקטיפה ("Velvet") שלהן מתמקד ב-R&B בהשפעת שנות ה-90 עם אלמנטים של בלדה וג'אז. נכון לפברואר 2021, הדיסקוגרפיה של הלהקה בשפה הקוריאנית כוללת שני אלבומי אולפן, אלבום הוצאה מחודשת, אלבום אוסף אחד ותשעה מיני-אלבומים - אחד עשר מהם הגיעו לראש מצעד האלבומים הדרום-קוריאני של גאון. הלהיטים "Red Flavour" ו-"Power Up" הגיעו למקום הראשון במצעד הדיגיטלי של גאון. מבין הסינגלים האחרים שנכנסו לחמישייה הפותחת של המצעד נכללים "Happiness"‏, "Ice Cream Cake"‏, "Dumb Dumb"‏, "Russian Roulette"‏, "Rookie"‏, "Peek-a-Boo"‏, "Bad Boy" ו-"Psycho". ביציאת המיני-אלבומים #Cookie Jar (שנת 2018) ו-Sappy (שנת 2019), החלה הלהקה החלה לשיר גם ביפנית. הלהקה זכתה לשבחים רבים על הדיסקוגרפיה המגוונת ושירי ההוק שלה, שזכו להצלחה גדולה. בין היתר, זכתה הלהקה בפרס האמן החדש של גולדן דיסק לשנת 2015, פרס המוזיקה האסייתית של Mnet לשנת 2017 בקטגוריית להקת הבנות הטובה ביותר, פרס המוזיקה הקוריאנית לשנת 2018 על "Red Flavor", בקטגוריית שיר הפופ הטוב ביותר, וכן פרס שיר השנה בטקס פרסי האמנים האסייאתי "Umpah Umpah". בשנת 2020, הפכה רד ולווט ללהקת הקיי פופ השנייה אי פעם שזכתה ב-Daesang ("הפרס הגדול") על טרילוגיית האלבומים The ReVe Festival: Day 1‏, Day 2 ו-Finale. בנוסף, נמנתה הלהקה ברשימת הסלבריטאים הגדולים ביותר בדרום קוריאה של פורבס קוריאה.(במקום ה-11 בשנת 2018, ובמקום ה-5 בשנת 2019). מבחינה בינלאומית, כונתה רד ולווט אחת מלהקות הקיי-פופ הפופולריות ביותר על ידי פורבס ובילבורד, בהיותן אמניות הקיי-פופ במקום החמישי מבחינת הצלחתן בספוטיפיי בפברואר 2020. בשנת 2020 יצאה מהדורה מוגבלת של מותג העוגיות אוראו בטעם ״רד ולווט״: עוגיות בצבע אדום בטעם ״קטיפה אדומה״ עם קרם שמנת. הטעם היה לטעם הפופולרי ביותר מבין הטעמים של עוגיות אוראו בתקופה ששווק בחנויות. בספטמבר 2023 אוראו הוציאה את המהדורה שוב. The Red‏ (2015) Perfect Velvet‏ (2017) (2023) ‏Chill Kill Bloom (2022) (יצא ביפן) אתר האינטרנט הרשמי של רד ולווט (באנגלית) מדיה וקבצים בנושא רד ולווט בוויקישיתוף רד ולווט, ברשת החברתית פייסבוק רד ולווט, ברשת החברתית אקס (טוויטר) רד ולווט, ברשת החברתית אינסטגרם רד ולווט, ברשת החברתית טיקטוק רד ולווט, סרטונים בערוץ היוטיוב רד ולווט, באתר אפל מיוזיק (באנגלית) רד ולווט, באתר ספוטיפיי רד ולווט, באתר Last.fm (באנגלית) רד ולווט, באתר AllMusic (באנגלית) רד ולווט, באתר MusicBrainz (באנגלית) רד ולווט, באתר דיזר רד ולווט, באתר Discogs (באנגלית) רד ולווט, באתר בילבורד (באנגלית) רד ולווט, באתר אמזון מיוזיק "포브스코리아 선정 2019 파워 셀러브리티 40". 중앙시사매거진. 23 באפריל 2019. נבדק ב-9 בפברואר 2021. {{cite web}}: (עזרה) "[2018 대한민국 셀러브리티(8)] 한국 연예계의 세대교체". 중앙시사매거진. 23 במרץ 2018. נבדק ב-9 בפברואר 2021. {{cite web}}: (עזרה) Oreo's 'Most Requested' Flavor Is Back, Peoplemag (באנגלית)
פסגת דאבלפינגר

פסגת דאבלפינגר (באנגלית: Doublefinger Peak; מילולית: פסגת שתי האצבעות) היא פסגה באזור חוף סקוט של ארץ ויקטוריה, שבאנטארקטיקה. הפסגה ממוקמת 7 קילומטרים מנמל גרניט. הפסגה ממוקמת בסמוך צפונית - מזרחית להר מרסטון. גובהו של ההר 1,050 מטרים מעל פני הים. פני ההר במדרונותיו המזרחיים הם שתי שכבות סלע כהות, אשר מפריד ביניהן בקע (נקיק סלע) מלא שלג. שמה של הפסגה ניתן לה על ידי המשלחת הבריטית לחקר אנטארקטיקה (משלחת טרה נובה), אשר חקרה את אנטארקטיקה בין השנים 1910–1913. שמו של ההר תיאורי. בשל הבקע הלבן בין שתי שכבות סלע כהות, המדרון המזרחי של ההר מזכיר שתי אצבעות צמודות. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 240 פסגת דבאלפינגר באתר הסקר הגאולוגי של ארצות הברית פסגת דאבלפינגר באתר הגאזט האנטארקטי של ממשלת אוסטרליה פסגת דאבלפינגר באתר הגאזט האנטארקטי המשווה SCAR של ממשלת אוסטרליה תרשים הנוף הנשקף מפסגת דאבלפינגר באתר peakvisor מחשבון מרחקים - המרחק מפסגת דאבלפינגר לאתרים סמוכים תחזית מזג אוויר עדכנית ארוכת טווח עבור פסגת דאבלפינגר ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
נקודת ריטריט (אנטארקטיקה)

נקודת ריטריט (באנגלית: Point Retreat) היא לשון יבשה בחוף סקוט בארץ ויקטוריה, שבאנטארקטיקה. לשון היבשה היא הקצה המזרחי של מישור קאר; הנקודה בולטת לנמל גרניט. לשון היבשה היא מדף סלע שטוח, העשוי סלט דולוריט; המדף נוצר עקב פעילות קרחונית. לשון היבשה ממוקמת 10 קילומטרים דרומית-מערבית מכף ארצ'ר; קרחון מקאיי נשפך אל הים 5.5 קילומטרים דרומית-מערבית מנקודת ריטריט. שמה של הנקודה ניתן לה על ידי המשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910–1913. • National Imagery and Mapping Agency 2002, Sailing Directions (planning Guide) and (enroute) for Antarctica, P 162 • R. W. STRANDTMANN, DON PITTARD, and PAUL SCHAEFER, Prostigmatic Mites and Other Terrestrial Arthropods of Antarctica, ANTARCTIC JOURNAL נקודת ריטריט באתר הסקר הגאולוגי של ארצות הברית נקודת ריטריט באתר הגאזט האנטארקטי של ממשלת אוסטרליה נקודת ריטריט באתר הגאזט האנטארקטי המשווה SCAR של ממשלת אוסטרליה מפת ארץ ויקטוריה (נקודת ריטריט ממוקמת בתחתית הרביע השלישי מימין, של השורה השנייה מלמעלה של רביעי המפה) גאזט השמות האנטארקטיים הרשמי של ארצות הברית מידע גאוגרפי והיסטורי ראו בספר Sailing Directions (planning Guide) and (enroute) for Antarctica המפורט להלן בפסקת "לקריאה נוספת"
נקודת ריטריט

האם התכוונתם ל... אנטארקטיקה נקודת ריטריט (אנטארקטיקה) – לשון יבשה הבולטת לתוך נמל גרניט באזור חוף סקוט של ארץ ויקטוריה שבאנטארקטיקה ארצות הברית נקודת ריטריט – חצי אי לחוף מדינת אלסקה שבארצות הברית. על הנקודת מצוי מגדלור נקודת ריטריט שהוא אתר מורשת לאומי של ארצות הברית.
דיאנה דיגט

דיאנה לואיז דיגט (באנגלית: Diana Louise DeGette; נולדה ב-29 ביולי 1957) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס הראשון של מדינת קולורדו ברציפות מאז 1997. מחוז הקונגרס אותו מייצגת שוכן בדנוור, ובהווה היא הוותיקה ביותר מבין חברי הקונגרס מקולורדו, הן בבית הנבחרים והן בסנאט האמריקאי. טרם היבחרה לבית הנבחרים הייתה דיגט חברה בבית המחוקקים המדינתי של קולורדו. דיגט, דור רביעי למשפחה תושבת קולורדו, נולד בטאצ'יקאווה שביפן, בתם של פטרישה אן (לבית רוז) וריצ'רד לואיס דיגט. הוריה היו אמריקאים, ובזמן לידתה, שירת אביה בכוחות המזוינים של ארצות הברית. את לימודיה הגבוהים השלימה לראשונה במכללת קולורדו, שם קיבלה תואר ראשון במדע המדינה. בשנת 1982 השלימה לימודי תואר שני במשפטים מבית הספר למשפטים של אוניברסיטת ניו יורק. לאחר לימודיה בניו יורק שבה לדנוור, והחלה לעבוד כעורכת דין המתמקדת בזכויות האזרח וליטיגציה בדיני עבודה. לאחר תקופה ארוכה שהייתה מעורבת בפוליטיקה המקומית בדנוור, נבחרה דיגט ב-1992 אל בית הנבחרים המדינתי של קולורדו, וייצגה בשנים 1993–1997 את מחוז הבחירה השישי של המדינה. לקראת בחירות 1996 החליטה חברת בית הנבחרים הוותיקה פט שרודר שלא להתמודד לתקופת כהונתה ה-13, ובעקבות זאת הודיעה דיגט על כוונתה להתמודד לבית הנבחרים במחוז הקונגרס הראשון של קולורדו. יריבה העיקרי בבחירות המקדימות שנערכו במפלגה הדמוקרטית היה חבר מועצת העיר לשעבר טים סנדוס, שזמן קצר טרם הפריימריז זכה לתמיכתו של ראש עיריית דנוור וולינגטון וב. דיגט זכתה בפריימריז עם 55 אחוזים מקולות הבוחרים, ובכך הבטיחה את היבחרה אל בית הנבחרים בבחירות הכלליות שכן מדובר במעוז דמוקרטי מובהק. לראיה, מאז 1933 ייצגו את המחוז דמוקרטים בלבד, זולת ארבע שנים בודדות. שרודר, ששמרה על נייטרליות במהלך הבחירות המקדימות, הביעה את תמיכתה בדיגט לאחר שהאחרונה נבחרה למועמדת המפלגה, ובבחירות הכלליות נבחרה דיגט עם 57% מהקולות. בשנת 2005 זכתה דיגט לתשומת לב לאומית, כאשר בית הנבחרים העביר חקיקה לה העניקה את חסותה, אשר הסירה את המגבלות שהטיל נשיא ארצות הברית ג'ורג' ווקר בוש על מימון פדרלי עבור מחקר בתאי גזע עובריים. דיגט, שעבדה על החקיקה מאז 2001, גייסה את תמיכתו של מייקל קאסל, חבר בית הנבחרים מדלאוור, שהיה לנותן החסות הרפובליקני הראשי להצעת החוק שלה. הצעת החוק המשותפת של דיגט וקאסל התקבלה ב-18 ביולי 2006, אך למחרת הטיל הנשיא בוש וטו על החקיקה, בפעם הראשונה בכהונתו. דיגט היא תומכת נלהבת במחקר של תאי גזע עובריים, ולצד זאת היא תומכת בזכות להפיל ובבקרת כלי נשק. ב-18 בדצמבר 2019 ישבה דיגט בראשות בית הנבחרים בפועל, וניהלה את הדיונים במליאה ביום בו הצביעו חברי בית הנבחרים על הדחתו הראשונה של דונלד טראמפ. ב-12 בינואר 2021 מונתה דיגט לאחת מתשעת "מנהלי בית הנבחרים" במהלך משפט ההדחה השני של דונלד טראמפ. מדיה וקבצים בנושא דיאנה דיגט בוויקישיתוף אתר האינטרנט הרשמי של דיאנה דיגט בבית הנבחרים האמריקאי (באנגלית) דיאנה דיגט, ברשת החברתית פייסבוק דיאנה דיגט, ברשת החברתית אקס (טוויטר) דיאנה דיגט, ברשת החברתית אינסטגרם דיאנה דיגט, סרטונים בערוץ היוטיוב דיאנה דיגט, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) מרי קלייר ג'לוניק, Pelosi’s nine impeachment managers hope to ‘finish the job’, באתר AP‏, 15 בינואר 2021 (באנגלית)
סידני בבינו

סידני בבינו האב (אנגלית: Sidney Babineaux Sr;‏ 27 בספטמבר 1902 - 27 ביולי 1975) היה נגן אקורדיון וזמר אפרו-אמריקאי קריאולי יליד לואיזיאנה, מחלוצי מוזיקת זיידיקו(אנ') שנוצרה במפגש בין הבלוז למוזיקת קייג'ון וקריאולית מלואיזיאנה. בבינו נולד בשנת באכדיה, לואיזיאנה, בארצות הברית, כילד החמישי של ברונו מנטור בבינו ושל אֶמֵה לבית לֶדו (Aimée Ledoux). הוא חי תקופה בוורד ת'רי, אכדיה, ובריין (Rayne), לואיזיאנה. ניגן באקורדיון בעל שתי שורות ואחר כך שלוש שורות כפתורים ונמנה עם הראשונים שעברו לנגן באקורדיון-פסנתר. הופיע תכופות יחד עם ג'ו פלקון בעיקר בפאבים ומועדוני ריקודים. סגנונו השפיע על קליפטון שנייה. תזמורתו ניגנה גם קטעים בסגנון רגטיים. קנרה פונטנו ייחס לבבינו את המנגינה "Pine Grove Blues" ׁ(במקור: Ma Négresse) שהתפרסמה בביצועו של נייתן אבשייר. בשנת 1961 מייסד חברת ההקלטות Arhoolie, כריס סטראכוויץ, הקליט אותו לראשונה בביתו בריין עם הקטע Rayne One Step. בבינו האב התחתן בשנת 1923 ביישוב קראולי, אקדיה, עם מארי אני אוניבון לבית סונייה. לזוג נולדו שבעה ילדים:סידני הבן, ג'וזף, לורטה ועוד ארבע בנות. סידני בבינה חי את שנותיו האחרונות ביוניס, סנט לנדרי, לואיזיאנה. שם נפטר בשנת 1975 והובא לקבורה בבית הקברות סנט פול . סידני בבינו האב היה אחי סבתו של בוזו צ'ייביס. 1961 - Zydeco ne sont pas salés 1989 - Rayne One-Step באלבום Zydeco:the Early Years 1990 - J ai été au bal vol. 2 J. Snyder ch Garde ici et garde la bas: Creole Accordion in Louisiana in Helena Simonett The Accordion in the Americas University of Illinois Press 2012 Michael Tisserand - The Kingdom of Zydeco, Simon and Schuster 2016 סידני בבינו, באתר Discogs (באנגלית) באתר הגניאלוגי ancestors - family search find a grave Kevin Fontenot - 64 parishes about Boozoo Chavis על הסרט של ז'אן פייר ברונו באתר של פטריק פרמו Patrick Frémeaux - Dedans le Sud de la Louisiane Les haricots sont pas salés (Louisiana Blues) מוזיקה של בבינו בדיסקוגס K.Fontenot P.Frémeaux J.Snyder עמ' 76 J.Snyder עמ' 76 M.Tisserand
קריאולים (פירושונים)

האם התכוונתם ל... קריאולים קריאולים של לואיזיאנה – תושבים שחורים דוברי צרפתית וצאצאיהם בלואיזיאנה
אוניברסיטת אמסטרדם

אוניברסיטת אמסטרדם (בהולנדית: Universiteit van Amsterdam ובקיצור UvA), היא הגדולה משתי האוניברסיטאות של אמסטרדם ואחת הגדולות והחשובות באירופה. כותלי האוניברסיטה מאכלסים למעלה מ-24,000 סטודנטים ו-5,000 עובדים ותקציבה השנתי עומד על כ-487 מיליון אירו. האוניברסיטה חברה ברשת אוניברסיטאס 21 וחברה בליגה האירופית לאוניברסיטאות מחקר. האוניברסיטה נוסדה ב-1632 בתור בית ספר בשם Athenaeum Illustre כדי ללמד היסטוריה ופילוסופיה. במהלך המאה השבע עשרה נוספו לתוכניות הלימודים גם לימודי תאולוגיה, משפטים ורפואה. בית הספר נשאר מוסד קטן עד המאה התשע עשרה, עם פחות מ-250 תלמידים ושמונה מורים. בשנת 1815 הוכר בית הספר כמוסד להשכלה גבוהה. בשנת 1877 הוכרז כאוניברסיטה עירונית של אמסטרדם (Gemeentelijke universiteit van Amsterdam, ובקיצור GU) והיא אושרה להעניק תארים גבוהים. עד שנת 1961, כיהן ראש העיר אמסטרדם כרקטור של האוניברסיטה והפרופסורים שלה מונו על ידי מועצת העיר. החל משנה זו היא הפכה להיות אוניברסיטה ממשלתית ושמה שונה לאוניברסיטה של אמסטרדם. לזכר יודה ליון פאלאש שהיה מרצה באוניברסיטה ונספה בשואה פועל מכון לחקר השפה העברית "מכון יהודה פאלאש". אוניברסיטת אמסטרדם כוללת שבע פקולטות: מדעי הטבע - בפקולטה נכללים בית הספר למדעי החיים, בית הספר למדעי המידע, בית ספר ללימודים מתקדמים במדעי החיים ובמדעי כדור הארץ, ומכון ללימודים בין תחומיים. מדעי הרוח - בפקולטה למדעי הרוח נלמדים תחומים כגון ארכאולוגיה, אנגלית, בלשנות, תקשורת, לימודים אירופיים. מדעי החברה - הפקולטה כוללת את הקולג' לפסיכולוגיה, הקולג' לחינוך והתפתחות הילד, הקולג' לתקשורת, ועוד. מתקיימות בו 9 תוכניות לתואר ראשון ו-43 תוכניות לתואר מוסמך. כלכלה - הפקולטה כוללת את בית הספר לכלכלה ובית הספר למנהל עסקים. נכללות בה מחלקות כגון חשבונאות, פיננסים, מנהיגות וניהול, מיקרו-כלכלה, מיסוי, ניהול בינלאומי, ועוד. משפטים - בפקולטה ניתן ללמוד תוכניות לתואר ראשון ולתארים מתקדמים במשפטים. רפואה - בפקולטה זו מסלולי הכשרה ברפואה, סיעוד, ורפואת חירום. רפואת שיניים - בפקולטה לרפואת שיניים תוכניות לתואר ראשון, תואר שני, ותוכניות לתואר שלישי. לאוניברסיטת אמסטרדם תוכנית בינלאומית חזקה והיא מציעה 85 תוכניות באנגלית לתואר שני וכן קורסים בהולנדית ואנגלית. בין בוגרי ומרצי האוניברסיטה נכללים מספר חתני פרס נובל: יאקובוס ואן 'ט הוף – חתן פרס נובל לכימיה לשנת 1901 (הזוכה הראשון בפרס). יוהנס דידריק ואן דר ואלס – חתן פרס נובל לפיזיקה לשנת 1910. טוביאס אסר – חתן פרס נובל לשלום לשנת 1911. כריסטיאן אייקמן – חתן פרס נובל לרפואה לשנת 1929. פריץ זרניקה – חתן פרס נובל לפיזיקה לשנת 1953. בוגרים ומרצים נוספים של אוניברסיטת אמסטרדם כוללים: וילם יקוב לויטן – אסטרונום. ניקולאס פוסטהומוס – היסטוריון של הכלכלה, חסיד אומות העולם. ארי פייס – פוליטיקאי וכלכלן. ז'אק פרסר – היסטוריון וסופר. אנדרה קויפרס – אסטרונאוט. חידו ואן רוסום – מתכנת, מייסד שפת פייתון. ספריית רוזנטליאנה מדיה וקבצים בנושא אוניברסיטת אמסטרדם בוויקישיתוף אתר האינטרנט הרשמי של אוניברסיטת אמסטרדם (בהולנדית) אוניברסיטת אמסטרדם, ברשת החברתית אקס (טוויטר) אתר האוניברסיטה (אנגלית) הילה דיין , באמסטרדם ייסדנו את האוניברסיטה החדשה, באתר "העוקץ", 25 במרץ 2015 Organisation, University of Amsterdam (באנגלית) Teaching organization - The Colleges and Graduate Schools per faculty, University of Amsterdam (באנגלית) From Athenaeum Illustre to University - A short history of the UvA, University of Amsterdam (באנגלית)
מד זרם

מד זרם (אמפרמטר) הוא מכשיר מדידה למדידת עוצמה של זרם חשמלי. שם המכשיר נגזר מהשם של יחידת המידה של הזרם – אמפר, ומהמילה האנגלית מטר (מונה). האמפרמטר בנוי מסליל נייד ומגנט. ברגע שעובר זרם חשמלי במעגל, כלומר בסליל, נוצר כוח אלקטרומגנטי שמזיז את הסליל. לסליל מחוברת מחט הנעה לאורך סקאלה. לפי תזוזת המחט נקבעת עוצמת הזרם. ישנם אמפרמטרים הבנויים מסליל וליבת מתכת. במקרה זה, הסליל הוא החלק הקבוע והליבה ניידת. ישנם מדי זרם בעלי צג דיגיטלי בהם הזרם מתורגם לתצוגה דיגיטלית. מדים אלה משלבים, בדרך כלל, מספר מכשירי מדידה במכשיר אחד: אמפרמטר, וולטמטר ועוד. מדים אלה נקראים רב מודד. האמפרמטר מחובר למעגל החשמלי בטור, כמו רכיבים אחרים במעגל. כדי לא לפגוע בתוצאות המדידה או במתח של המעגל החשמלי, לאמפרמטר האידיאלי תהיה התנגדות חשמלית זניחה. אך במציאות למד הזרם יש התנגדות (חיבור רכיב בטור יפגע במתח, מכיוון שהמתח על כל רכיב במעגל הוא: V = I ⋅ R {\displaystyle V=I\cdot R} לפי חוק אוהם. לכן, אם ההתנגדות אפסית, המתח שילקח מהמעגל יהיה אפסי). כיום יש מכשירי מדידה שמסוגלים למדוד זרם במעגל גם בלי להתחבר אליו בצורה ישירה. מכשירים אלו משתמשים בתכונות חשמליות כגון השראה אלקטרומגנטית. לכל אמפרמטר יש תחום של זרם חשמלי בו הוא יכול לעבוד, הן מבחינת אי יכולת המכשיר לחוש בזרמים חלשים והן מבחינת עמידות המכשיר בזרם חזק מדי. ניתן להגדיל את תחום העבודה של האמפרמטר בעזרת חיבור נגד במקביל. חיבור זה נקרא מיצד (Shunt). במעגל חשמלי כזה, חלק מהזרם החשמלי זורם דרך המיצד, כך שבפועל, דרך האמפרמטר יעבור זרם קטן יותר. דרך נוספת למדידת זרמים חזקים היא חיבור האמפרמטר באמצעות משנה זרם. אמפרמטר צבת (אנ') הוא אמפרמטר ידני העושה שימוש במשנה זרם על מנת למדוד זרמים במעגלים קיימים ללא צורך בפתיחתם. המכשיר מכיל בקצהו טבעת הנפתחת על ידי הפעלת לחץ על ידית ונסגרת באמצעות קפיץ. סגירת הטבעת מסביב למוליך מאפשרת מדידת הזרם העובר בו. מדיה וקבצים בנושא מד זרם בוויקישיתוף technology/digital-ammeter מד זרם, באתר אנציקלופדיה בריטניקה (באנגלית)